open-index/open-wikipedia-markdown huggingface dataset:
Giedrius Bielskus

**Giedrius Bielskus** (g. 1976 m. balandžio 25 d. Kazlų Rūdoje) – Lietuvos ir Kauno savivaldybės politinis bei visuomenės veikėjas.

## Biografija
2003 m. baigė Lietuvos kūno kultūros akademiją, šokių mokytojas, 2008 m. baigė Kauno technologijos universitetą.

Nuo 2014 m. VŠĮ S. Dariaus ir S. Girėno sporto centras direktorius.

2011–2017 m. Kazlų Rūdos savivaldybės tarybos narys.

2017–2019 m. Lietuvos socialdemokratų partijos Kauno skyriaus pirmininkas.

## Šaltiniai
Dekoruotos Troodo regiono bažnyčios

**Dekoruotos Troodo regiono bažnyčios** − grupė stačiatikių bažnyčių ir vienuolynų centriniame Kipre, Troodo kalnuose. Pastatai XI−XV a., bizantinės architektūros stiliaus, gausiai dekoruotos freskomis. 

1985 m. Troodo regiono bažnyčios įtrauktos į UNESCO pasaulio paveldo sąrašą, 2001 m. objektų sąrašas praplėstas.

## Sąrašas
Į UNESCO paveldą įtrauktos šios bažnyčios:
Tylioji kalva: apsireiškimas

**Tylioji kalva: apsireiškimas** () arba **Tylioji kalva 2** – 2012 m. siaubo filmas, kuris sukurtas pagal siaubo žaidimą *[[Silent Hill 3]]*; filmo „Tylioji kalva“ tęsinys. Apie tai, kad filmas bus tikrai kuriamas buvo paskelbta *American Film Market* konferencijoje 2010 metų pabaigoje. Michael J. Bassett yra šio filmo režisierius ir scenarijaus autorius. Filmas pasiekė kino ekranus 2012 m. spalio 6 d. 3D formatu.

2011 m. kovo 15 d. IGN paskelbė, kad Radha Mitchell, Sean Bean ir Deborah Kara Unger iš pirmosios „Tylioji kalva“ filmo dalies taip pat vaidins tęsinyje. Tų pačių metų balandžio 7 d. buvo pranešta, kad filme taip pat vaidins Carrie-Anne Moss ir Malcolm McDowell.

## Siužetas

Paauglę Heather Mason per aštuonioliktojo gimtadienio išvakares kankina košmarai, o vėliau dingsta ir jos tėvas. Išsiaiškinusi, kas ji yra iš tiesų, ji priversta nukeliauti į Tyliosios Kalvos miestelį (), kuriame dedasi baisūs ir keisti dalykai.

## Aktoriai
: *Aktorius – vaidmuo*
* Adelaide Clemens – Heather Mason
* Radha Mitchell – Rose Da Silva
* Sean Bean – Christopher Da Silva
* Carrie-Anne Moss – Claudia Wolf
* Malcolm McDowell – Leonard Wolf
* Kit Harington – Vincent
* Deborah Kara Unger – Dahlia Gillespie
The Walt Disney Company

**The Walt Disney Company** – stambiausia žiniasklaidos ir pramogų bendrovė pasaulyje pajamų atžvilgiu. Įmonę įsteigė broliai Voltas Disnėjus ir Rojus Disnėjus 1923 m. Bendrovė buvo įsteigta, idant taptų pirmaujančia animacijos pramonės atstove ir tik vėliau ji pradėjo plėstis į filmų pramonę bei žiniasklaidos ir pramogų verlsą. Ši bendrovė labiausiai žinoma dėl filmų studijos produkcijos – *The Walt Disney Motion Pictures Group*. Šiuo metu ji yra viena didžiausių ir labiausiai žinomų filmų studijų Holivude.

## Išnašos

## Nuorodos
* Oficiali svetainė
Norteljė

**Norteljė** – miestas pietryčių Švedijoje, Uplando provincijoje, 72 km į šiaurės rytus nuo Stokholmo.

## Istorija
Miesto teisės Norteljei buvo suteiktos 1622 m.

## Sportas
* BKV Norrtälje Futbolo klubas

## Šaltiniai

## Nuorodos
* Oficialus savivaldybės tinklalapis
Senoji Ančia

**Senoji Ančia** () – kolonija Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII–XIV a. iki 1795 m. kaimas priklausė Lietuvos Didžiajai Kunigaikštystei. XIX a. trumpai veikė Senosios Ančios valsčius.

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Lenkijos kongreso karalystės laikais 1868–1921 m. kaimas priklausė Senosios Ančios valsčiui. 1975–1998 m. priklausė Suvalkų vaivadijai.

## Šaltiniai
Okeršberga

**Okeršberga** – miestas pietryčių Švedijoje, Uplando provincijoje, Stokholmo priemiestis, įsikūręs 34 km į šiaurę nuo Stokholmo. Yra geležinkelio stotis.

## Šaltiniai

## Nuorodos
* Officialus savivaldybės tinklalapis
Užmauda

**Užmauda** () – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje. Šalia kaimo yra Maudos ežeras. Kaime yra pažintiniai pėsčiųjų ir dviračių takai, kelios kaimo turizmo sodybos.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Oskaršhamnas

**Oskašhamnas** () – miestas pietryčių Švedijoje, Smolando provincijoje. Kursuoja turistinis laivas tarp Oskašhamno ir Visbio.

## Istorija
Miesto teisės Oskašhamnui buvo suteiktos 1856 m.

## Sportas
* Oskarshamns AIK – futbolo klubas.Globalsportsarchive
* IK Oskarshamn – ledo ritulio komanda.
* Arena Oskarshamn, universali sporto arena.

## Šaltiniai

## Nuorodos
* Officialus savivaldybės tinklalapis
Teisinis interesas

**Teisinis interesas** - teisinio pobūdžio interesas.

## Rūšys
Teisiniai interesai gali būti skirstomi į individualius ir viešuosius.

*Materialusis* teisinis interesas – teisminės gynybos dalykas (materialinės teisės gynimas).  

*Procesinis* teisinis interesas – pagrindas pradėti teismo procesą ir jame dalyvauti. 

## Teisinis suinteresuotumas
Teisinis suinteresuotumas - interesas dėl ko nors teisinės baigties, teisinių rezultatų (pvz., teismo proceso, bankroto bylos administravimo pabaigos).

Materialinis teisinis suinteresuotumas pasireiškia tuo, jog teismo sprendimas, kuris bus priimtas konkrečioje byloje, turės tiesioginės įtakos atitinkamų asmenų materialinėms teisėms ir pareigoms. 

Procesinis teisinis suinteresuotumas reiškia dalyvaujančių byloje asmenų siekimą, kad teismas priimtų sprendimą, atitinkantį jų interesus bei užimamą procesinę padėtį byloje.
ALBA

**ALBA** – **Bolivaro Aljansas už mūsų Amerikos liaudį** () – tarptautinė Lotynų Amerikos ir Karibų šalių organizacija, vienijanti socialistines regiono šalis. Pagrįsta socialiniu, ekonominiu, politiniu organizacijos narių bendradarbiavimo stiprinimu. Siekiama įvesti naują tarptautinių atsiskaitymų valiutą – SUCRE (kuri pakeistų JAV dolerį).

ALBA įkūrimas inicijuotas Venesuelos prezidento Hugo Čiaveso kaip alternatyva planuojamai Amerikos laisvosios prekybos teritorijai (FTAA), kuri laikoma JAV ekonominės ekspansijos įrankiu. Aljanso ištakomis laikoma 2004 m. Venesuelos-Kubos sutartis, pagal kurią suintensyvinti dvišaliai mainai. 2006 m. Bolivijoje prezidentu tapus socialistinių pažiūrų Evo Moralesui, šalis prisijungė prie Venesuelos ir Kubos. Vėliau prisijungė Ekvadoras, Nikaragva ir kelios Karibų šalys. 2009 m. į ALBA įstoti norėjo Hondūras, tačiau po perversmo nuvertus prezidentą Marselą Selają, šalis paraišką atsiėmė.

## ALBA narės
*  (šalis įkūrėja)
*  (nuo 2004 m.)
*  (nuo 2006 m.
*  (nuo 2007 m.)
*  (nuo 2008 m.)
*  (nuo 2009 m.)
*  (nuo 2009 m.)
*  (nuo 2013 m.)
*  (nuo 2014 m.)
*  (nuo 2014 m.)

**Šalys stebėtojos:**
* 
* 
* 

**Buvusios narės:**
*  (2009–2018 m.)
*  (2008–2010 m.)
Vaclovas Andrulis

**Vaclovas Andrulis** (g. 1962 m. spalio 2 d. Daugėliškėje, Kelmės rajonas) – Lietuvos ir Kelmės rajono savivaldybės politinis bei visuomenės veikėjas.

## Biografija

1981 m. baigė Kelmės rajono Vaiguvos vidurinę mokyklą, 1986 m. – Lietuvos žemės ūkio akademijoje, įgijo mokslinio agronomo specialybę.

1986–1988 m. Kelmės rajono Akmenių tarybinio ūkio vyr. agronomas. 1988–1991 m. Kelmės rajono Pašilės tarybinio ūkio direktorius. 1991–1995 m. Kelmės rajono žemės ūkio bendrovės „Akmena“ pirmininkas. 1997–2000 m. Pašilės pagrindinės mokyklos mokytojas.

2000–2012 m. Kražių seniūnijos seniūnas. 2012–2021 m. Kelmės rajono meras.

V. Andrulis 2020 m. gegužės 19 d. buvo sulaikytas, kai iš projektą įgyvendinančios bendrovės direktoriaus priėmė dalį reikalauto kyšio (5000 €). Lietuvos Aukščiausiasis Teismas 2022 m. priėmė galutinį bei neskundžiamą nuosprendį, kuriuo V. Andrulis buvo nuteistas dėl kyšininkavimo.

2021 m. Kelmės rajono socialinių paslaugų centro direktorius.

1991–1995 m. Kelmės rajono tarybos deputatas, 2012–2021 m. Kelmės rajono savivaldybės tarybos narys.

Nuo 2000 m. Lietuvos socialdemokratų partijos Kelmės rajono skyriaus narys, nuo 2011 m. – skyriaus pirmininkas.

Kražių bendruomenės narys, Kredito unijos „Kelmės taupa“ narys. Žmona Rita, vaikai Marius, Jolita.

## Šaltiniai

|-
Ingrida Krolienė

**Ingrida Krolienė** – teisininkė, advokatė, Mykolo Romerio universiteto (MRU) lektorė, Lietuvos advokatų tarybos vicepirmininkė.

## Biografija
Baigė VU Teisės fakultetą. 2010 m. spalio 15 dieną MRU apgynė daktaro disertaciją tema „Valstybės garantuojama teisinė pagalba civilinėse bylose“ (Mokslinis vadovas – prof. Stasys Vėlyvis), socialinių mokslų (teisės krypties) daktarė.

Vilniaus miesto 2-osios advokatų kontoros advokatė (iki 1998 m. lapkričio mėn.). Advokatės Ingridos Montvydienės kontoros advokatė (nuo 1998 m. lapkričio 10 d.). Specializacija: Civilinė teisė, Darbo teisė, Įmonių teisė, Mokestiniai ginčai, Prievolių teisė, Šeimos teisė.

MRU Teisės fakulteto Civilinio proceso katedros lektorė.

Lietuvos jaunųjų advokatų asociacijos (LJAA) komiteto narė (iki 2002 m. balandžio 26 d.), sekretorė (nuo 2002 m. balandžio 26 d. iki 2005 m.). Lietuvos advokatų tarybos pirmininko pavaduotoja (nuo 2008 m. gegužės 12 d.)

## Šaltiniai
Naklas (Slovėnija)

**Naklas** – miestas šiaurės vakarinėje Slovėnijoje, į šiaurės vakarus nuo Kranio; savivaldybės centras. Netoliese eina kelias Liubliana–Jesenicės. Išvystyta maisto, žemės ūkio pramonė, turizmas.

## Sportas
* NK Naklo (futbolas; 1936–)
Krokero žemė

**Krokero žemė** – hipotetinė žemė Arkties vandenyne, esanti šiaurės vakaruose nuo Tomo Hubardo kyšulio. Žemės pavadinimą, 1906 m. ekspedicijos metu, suteikė Robertas Piris. Pagal Pirio matavimus žemė turėjo būti apie 200 km nuo jo, ties 83° šiaurės platumos ir 100° vakarų ilgumos. Piris ją pavadino mirusio Pirio Arkties klubo nario Džordžo Krokero garbei.

Šais laikais žinoma, kad šioje srityje nėra jokios žemės. Greičiausiai Piris matė Fata Morganą.

1913 m. Krokero žemę bandė atrasti Donaldas Baksteris Makmilanas. Ekspedicija buvo labai nenusisekusi ir nepavykusi. Laivo kapitonas nusigėrė ir užplukdė laivą ant seklumos. Ekspedicijos vadovas, eskimas, buvo tyčia nušautas neaiškiomis aplinkybėmis. Ekspedicija atsidūrė sunkioje padėtyje ir pagalbos laukė ketverius metus.

Krokero žemės egzistavimo teorija galutinai paneigta Makgregoro Arkties ekspedicijos metu, 1937–1938 m.

Nepaisant to, kad Krokero žemės egzistavimas paneigtas aeronuotraukomis, atsiranda pseudomokslinių organizacijų, kurios iki šiol spekuliuoja šiuo pavadinimu.

## Šaltiniai

## Taip pat skaitykite
* Bredlio žemė
* Sanikovo žemė
Dos Pilasas

**Dos Pilasas** () – senovės majų miesto liekanos Gvatemaloje, Peteno departamente, Sajaščės savivaldybėje, 70 km į pietvakarius nuo Tikalio, tarp Pasjono ir Salinaso upių.

## Istorija

Dos Pilasas įkurtas 629 m. kaip Tikalio karinis fortas. Tačiau po keleto metų sudarė sąjungą su Kalakmuliu ir ėmė kovoti prieš Tikalį. Kurį, nepaisant dydžių skirtumo, nugalėjo 679 m. Dos Pilasas suformavo savo atskirą karalystę, užėmė tokius miestus kaip Seibalis ir Jaščilanas. Bet pastovūs karai išsekino miestą ir jis buvo apleistas 761 m. Karališkoji šeima pasitraukė į labiau fortifikuotą Agvateką. Vėliau Dos Pilasas iš dalies atkurtas, bet galutinai apleistas IX a. pr.

## Architektūra

Vietovė turi ~500 struktūrų. Prie įėjimo į miestą yra du šuliniai, nuo kurių ir kilo dabartinis pavadinimas Dos Pilasas. Senovinis pavadinimas – **Mutalis**. Miesto centre yra 40 m aukščio piramidė – aukščiausia ir visų prie Pasjono upės. Tačiau žymiausias miesto objektas yra vieno pastato laiptai, išgraviruoti majų raštu. Tekstas pasakoja apie karą tarp Mutalio, Tikalio ir kitų kaimyninių miestų. Yra įvairių stelų, bareljefų, žaidimo kamuoliu aikštė, Šikšnosparnių rūmai. Apylinkėse rasta daug urvų, juose – keramikos liekanų.

## Valdovai

Žinomi šie Dos Pilaso valdovai:
* B’alaj Chan K’awiil (648–692+ m.)
* Itzamnaaj B’alam (~697 m.)
* Itzamnaaj K’awiil (698–726 m.)
* Ucha’an K’in B’alam (727–741 m.)
* K’awiil Chan K’inich (741–761+ m.)
Serbentinė pumpurinė kandis

**Serbentinė pumpurinė kandis** (*Synanthedon tipuliformis*) – serbentinių makštinių kandžių (Prodoxidae) šeimos drugys, plačiai paplitęs serbentų kenkėjas. Lietuvos individualiuose soduose serbentinė kandis masiškai pradėjo kenkti 1981 metais. 1983−1986 m. pradėjo plisti ir pramoninėse plantacijose. Serbentinės kandies pažeisti pumpurai pavasarį neišsprogsta, ištisi ūgliai ir šakos nudžiūsta, kiti vasarą išskleidžia pavienius lapus. Pavasarį serbentinės kandies pažeisti serbentai būna plonomis šakomis ir atrodo tarsi nudeginti.

Serbentinės purpurinės kandies vikšrai žiemoja baltuose kokonuose, po žievės atplaišomis ir dirvos paviršiuje. Anksti pavasarį jie palieka žiemojimo vietas ir įsigraužia į pumpurus. Pažeistų pumpurų paviršiuje matyti krūvelės ekskrementų trupinėlių, sukibusių voratinklio siūleliais. Vienas vikšras per savo gyvenimą sunaikina 3−7 pumpurus. Vikšrai – 7-8 mm ilgio, padengti smulkutėmis karpelėmis su šviesiais plaukeliais. Jauni vikšrai būna raudonos, o užaugę žalios spalvos. Lėliukėmis vikšrai virsta gegužės mėn. I dekadoje. Lėliukių randama dirvos paviršiuje po krūmais, rečiau – pažeistuose pumpuruose. Serbentams baigiant žydėti, praėję lėliukės stadiją, pasirodo suaugėliai – drugiai. Jie išskleistais sparnais – 13-17 mm pločio. Priekiniai sparnai gelsvai rudi, su dviem balsvai gelsvomis dėmelėmis ir skersine juostele. Patelės kiaušinius deda į žalias uogų užuomazgas. Išsiritę vikšrai įsigraužia į uogos vidų ir ten maitinasi išgrauždami jaunas sėklas. Maitindamiesi uogomis, vikšrai būna raudonos spalvos. Pažeistos uogos anksčiau už kitas prinoksta ir dėl to lengvai pastebimos. Vikšrai iš pažeistų uogų išlenda žiemoti. Taigi kenkėjas daro dvigubą žalą – pažeidžia pumpurus ir uogas.

Įvairias serbentų veisles kandis pažeidžia nevienodai. Jų išplitimą nulemia keletas faktorių: pavasarį – oras, dirvos drėgmė, veislių atsparumas ir ankstyvumas, krūmų tankumas ir kt. Tačiau ypač gausu kandžių ant senų, apleistų ir nuskurusių krūmų. Gausu jų ir ten kur po krūmais nepurenama dirva.

## Kovos priemonės
Kasmet anksti pavasarį apgenėti krūmus, pašalinti pažeistas šakas, nepalikti kelmų (pjauti prie pat žemės), nelaikyti tankių krūmų.

Serbentų krūmus purkšti tabako nuoviru arba dulkinti tabako dulkėmis.

Augalus patręšti mineralinėmis ir organinėmis trąšomis. Krūmus auginti tol, kol jie būna produktyviausi (iki 10 metų). Vėliau juos reikia arba atnaujinti, arba išnaikinti ir, laikantis sėjomainos, sodinti naujus.

Sodinti tik sveikus, kenkėjų nepažeistus sodinukus.

## Šaltiniai
Margarita Mbywangi

**Margarita Mbyvangi** (*Margarita Mbywangi*; g. 1962 m.) – indėnų ačių bendruomenės lyderė, buvusi Paragvajaus indėnų reikalų ministrė. Ji yra indėnų ačių kilmės ir yra pirmoji indėnė, užėmusi postą Paragvajaus vyriausybėje.

Ketverių metų Margarita Mbyvangi buvo sučiupta Čupapu ačių bendruomenėje, vergijos sąlygomis dirbo asjendų valdovų namuose. Vėliau ji sugebėjo patekti į mokyklą, o 2008 m. gavo aukštąjį išsilavinimą. Margarita Mbyvangi tapo ačių bendruomenės lydere. 2008 m. Paragvajaus prezidentu tapus kairiųjų pažiūrų prezidentui Fernandui Lugo, Mbyvangi buvo paskirta indėnų reikalų ministre. Ji deklaravo sieksianti grąžinti žemes indėnų bendruomenėms, pagerinti vandens, maisto, sveikatos apsaugos tiekimą indėnams, apsaugoti šalies laukinę gamtą. Tačiau ministrė buvo greitai atleista dėl indėnų gvaranių pareikšto protesto.

## Šaltiniai
Tarjei Bø

**Tarjėjus Bjo** (, g. 1988 m. liepos 29 d., Stryne, Norvegija) – buvęs norvegų biatlonininkas, triskart olimpinis čempionas, daugkartinis pasaulio čempionas, 2010–2011 m. pasaulio taurės laimėtojas, Johaneso Tineso Bjo vyresnysis brolis.

## Karjera
Biatlonu užsiima nuo 2000 m. Norvegijos rinktinėje nuo 2006 m. Nuo 2006 iki 2009 m. dalyvavo jauniu ir jaunimo čempionatuose, IBU taurėje. 2009 m. debiutavo pasaulio taurės varžybose, tačiau įskaitinių taškų neiškovojo. 2009–2010 m. sezone iškovojo savo pirmąją pasaulio taurės pergalę ir medalį – estafetėje Oberhofe. 2010 m. debiutavo Vankuverio olimpinėse žaidynėse, tapo čempionu estafetėje. 2010–2011 m. sezone, būdamas 22 m. amžiaus, iškovojo pasaulio taurę. Sezono metu iškovotos 8 pergalės, 5 iš jų – asmeninėse rungtyse. 2011 m. debiutavo pasaulio čempionate Chanty Mansijske, iškovojo medalius visose rungtyse: tapo čempionu asmeninėse lenktynėse, estafetėje ir mišrioje estafetėje, iškovojo bronzą sprinte, persekiojimo ir masinio starto lenktynėse.

Vėlesni sezonai nebebuvo tokie sėkmingi, sportininką kamavo ligos, ypač 2016–2017 m. sezono metu, kurį Bjo beveik praleido. Nepaisant to, jis liko nuolatinis Norvegijos rinktinės narys ir estafečių dalyvis, dalyvavo visuose pasaulio čempionatuose ir Sočio bei Pjongčango olimpinėse žaidynėse, iškovojo čempionų titulų bei medalių. 2017–2018 m. sezone grįžo į geriausių pasaulio biatlonininkų gretas: bendroje sezono įskaitoje buvo septintas, 2018–2019 m. sezone – šeštas, 2019–2020 m. ir 2020–2021 m. sezone – ketvirtas, 2021–2022 m. ir 2022–2023 m. sezone – šeštas, 2023–2024 m. sezone – antras.

2025 m. sausį paskelbė apie karjeros pabaigą po 2024–2025 m. sezono.

## Asmeninis gyvenimas
Užaugo Stryne penkių vaikų (turi tris brolius ir seserį) šeimoje, buvo vidurinis vaikas. Johaneso motina Aslaug Hildegunn Thingnes Bø užsiima fizioterapijos praktika Stryne, tėvas Klemet Bø dirba žemės ūkyje. 5 metais jaunesnis Tarjėjaus brolis Johanesas – vienas geriausių planetos biatlonininkų, olimpinis ir daugkartinis pasaulio čempionas, pasaulio taurės laimėtojas. Tarjėjaus dėdė iš motinos pusės Harald Endre Thingnes – sporto žurnalistas, fotografas. 2004 m. Tarjėjus persikėlė į Lilehamerį, mokėsi sporto gimnazijoje. Šiuo metu gyvena Osle, šeimoje su Gita Simonsen. 2022 m. rugsėjį susilaukė sūnaus Arono.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Vienetų mišri estafetė pasaulio čempionatų programoje nuo 2019 m.*
:***Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**[[Biatlono pasaulio taurė|Pasaulio taurės]], [[Biatlono pasaulio čempionatas|Pasaulio čempionatų]] ir [[Žiemos olimpinės žaidynės|Olimpinių žaidynių]] rezultatai.*
:***Lentelių duomenys atnaujinti 2025-09-20.*

## Šaltiniai

* Tarjei Boe, The Biathlon Family, IBU (angl.)
Intuicija

**Intuicija** (; *nuojauta*) – psichologijoje, filosofijoje laikomas ypatingas žinojimas, kūrybinės veiklos mechanizmas bei specifinė psichinio aktyvumo forma, pasireiškianti nuojauta, tiesioginiu esmės suvokimu ir tuo pagrįstu sprendimo priėmimu. Esmės suvokimas, informacijos gavimas ateina ne tiesiogiai stebint pasaulį ir ne samprotaujant ar darant išvadas, o tiesiogiai iškyla idėjų forma. Veikiant intuicijai įžvalgos išplaukia greitai ir be ilgų apmąstymų.

Nuojauta mus aprūpina įsitikinimais, kurių mes negalime pagrįsti. Dėl šios priežasties ši emocija tapo psichologijos tyrinėjimo dalyku. Dešinysis smegenų pusrutulis dažnai siejamas su tokiais intuityviais vyksmais kaip estetiniai įgūdžiai. Kai kurie mokslininkai priėjo išvadą, jog nuojauta yra glaudžiai susijusi su įvairiais moksliniais atradimais. Intuicija tapo ir Naujojo amžiaus judėjimo pamėgta tema.

Upanišadose intuicija minima kaip intelekto (aumens) priedas, paslaptingas išgyvenimas, kai siela sutampa su pažįstamuoju objektu (sąlygoja atmano ir brahmano susiliejimas). Sokratas intuiciją vadino vidiniu balsu. Platonas susiejo su pasąmonės veikla (pirmapradžių, anamnezėje prisimenamų idėjų žiūra). Aristotelis suprato kaip tiesioginę proto įžvalgą, pagrįstą jusliniu patyrimu.

## Šaltiniai
Rištanas

**Rištanas** − miestas Ferganos vilajete (Uzbekija), esantis tarp Kokando ir Ferganos, Rištano tumano centras. Pagrindinės vartojamos kalbos − uzbekų ir tadžikų. Miestas garsėja tradicine keramika.

Rištanas yra vienas žymiausių ir seniausių keramikos centrų Uzbekijoje. Pagal legendas keramika šiose apylinkėse užsiimama jau daugiau nei 800 metų, šis amatas perduodamas iš kartos į kartą. Apylinkės garsėja puikios kokybės rausvai geltonu moliu, kurio 0,5−1,5 m storio klodas yra 1−1,5 m gylyje ir apima beveik visą Rištano tumaną. Šis molis tinka puodininkystei be jokio apdorojimo ar kitų molių priedų. Rištano puodžiai savo keramikoje naudoja pigmentus ir kvarco smėlį, gaunamus gretimuose kalnuose. 

XIX a. pab. ir XX a. pr. beveik visi Rištano gyventojai buvo puodžiai. Tuomet, etnografų duomenimis, regione veikė 80 puodžių dirbtuvių, kuriose dirbo apie 300 žmonių.

Regiono molis tinka bet kokiai keramikai gaminti, leidžia gaminių paviršiuje suformuoti sudėtingus ornamentus. Rištano apylinkėse ir dabar dirba virš 2000 puodžių, gaminančių indus tiek tradicine, tiek šiuolaikine technologijomis. Per metus pagaminama virš 5 mln., įvairių indų. Tradiciniai gaminiai paprastai padengti melsvažale glazūra „iskor“. XX a. 7-tąjį dešimtmetį ši technika buvo beveik išnykusi, bet dabar amatininkų atkurta.
Kuvasajus

**Kuvasajus** () − vilajeto pavaldumo miestas rytų Uzbekistane, Ferganos vilajete, 256 km nuo Taškento, 19 km į pietryčius nuo Ferganos, 2 km nuo sienos su Kirgizija.

Įkurtas 1954 m. suteikiant miesto teises darbininkų gyvenvietei. Veikia cemento fabrikas, šiluminė jėgainė. Šiuolaikinis išplanavimas. Mieste yra 29 vidurinės mokyklos. Mieste yra kultūros rūmai, muzikos mokykla, 2 koledžai. Mieste yra karinė bazė.

## Geografija
Miestas yra Ferganos slėnio pietryčiuose.

Į šiaurės vakarus nuo miesto yra nedideli kalnai, priklausantys Alajaus masyvui. Mieste teka upė Isfairamas (Syrdarjos intakas), iš kurios iškasti keli kanalai.

Klimatas ryškiai žemyninis. Vidutinė liepos temperatūra − +30 °C, sausio − 0 °C.

## Demografija
Miestas turi apie 75 tūkst. gyventojų (1989 m. duomenys).

75 % gyventojų uzbekai, 5 % − rusai, kiti − tadžikai, kirgizai, totoriai ir kt.

Į Kuvasajų buvo atkeldinta deportuotų Krymo totorių.

1989 m. Kuvasajuje vyko etniniai konfliktai tarp uzbekų ir turkų meschetinų. Tuo metu iš miesto emigravo dauguma europiečių kilmės gyventojų.

## Istorija
Miesto statusas suteiktas 1954 m.

## Šaltiniai
FK Krasnodar

**Krasnodaro futbolo klubas**, o trumpai **FK Krasnodar** – Rusijos futbolo klubas iš Krasnodaro. 

## Istorija
Klubas įkurtas 2008 m. Nuo 2011–2012 m. sezono rungtyniavo Premjer lygoje. 2014–2015, 2018–2019, 2019–2020 m. iškovojo trečią vietą.

## Pasiekimai

## Sezonai

|}
Šaltiniai:

## Išnašos

## Nuorodos
* Oficiali klubo svetainė
* SOCCERWAY
FK Volga Nižnij Novgorod

**Žemutinio Naugardo „Volga“** – Rusijos futbolo klubas iš Žemutinio Naugardo. 

## Istorija
Klubas įkurtas 1963 m. sujungus Torpedo Gorkij ir Raketa Gorkij komandas. Iširo 1984 m., tačiau atkurtas 1998 m.

Dar kartą klubas išformuotas po 2016 m. sezono.

## Pasiekimai
; Pasiekimai: ? m.
Šaltiniai:

## Išnašos

## Nuorodos
* SOCCERWAY
Šahimardano eksklavas

**Šahimardano eksklavas** − Uzbekijos sudėtinis eksklavas Kirgizijos viduje, priklausantis Ferganos vilajeto Ferganos tumanui (rajonui).  

Šahimardano eksklavas sudarytas iš dviejų atskirų dalių:
* Pietų Šahimardanas − didesnė dalis, tankiau gyvenama. Jo teritorija yra Alajaus kalnagūbrio priekalnių tarpeklis, kur suteka du kalnų upeliai Ok-su ir Kok-su. Susilieję jie sudaro Šahimardansajaus upę. Eksklave dažnai būna selės. Galimi stiprūs žemės drebėjimai. Eksklave yra Kurbankulio ežeras..
* Šiaurės Šahimardanas (kitaip dar Džangailas) − mažas ir mažai gyvenamas. 
Skirtingai nei Socho eksklavas, Šahimardano eksklavas nėra savarankiškas administracinis vienetas, jis yra Ferganos tumano dalis. Šio eksklavo plotas yra apie 90 km², jame gyvena apie 6 tūkst. žmonių. 91&nbsp;% gyventojų yra uzbekai, likę 9&nbsp;% − kirgizai. Iki Uzbekijos sienos – 20 km, iki Ferganos miesto - 43 km. Kelias į Ferganą eina per Frunzenskojės gyvenvietę Kirgizijoje. Eksklavą supa Kirgizijos Batkeno srities Kadamžajaus rajonas.

Eksklavo teritorija iki 1930 m. buvo Kirgizijos dalis, o 1930 m. buvo perduota Uzbekijai. 

Eksklavo gyvenvietės − Šahimardanas (tarybinių laikų pavadinimas − *Chamzaabadas*) ir mažesnis Jordanas.

## Kirgizų ir uzbekų santykiai
Suirus TSRS Šahimardano eksklavo priklausomybė ir ją supančios valstybės sienos delimitacija tapo aštria problema. Kirgizija siūlė grąžinti eksklavą Kirgizijai mainais į kitas teritorijas. Uzbekija atsisakė tai daryti. Eksklavo sienos kurį laiką buvo užminuotos. Eksklavo problemas didina augantis slėnio gyventojų skaičius, keli pasienio postai, didelis skurdas, korupcija, etninė trintis. 

Pastarojo meto sutartys tarp valstybių pašalino dalį prieštaravimų. Dabar abiejų šalių gyventojai gali lankyti eksklavą be vizų iki dviejų mėnesių, tuo siekiama palaikyti turizmą prie Kurbankulio ežero.

## Nuorodos
Turto areštas

Skolininko **turto areštas** - priverstinis nuosavybės teisės į skolininko turtą arba šios teisės atskirų sudėtinių dalių – valdymo, naudojimosi ar disponavimo – laikinas uždraudimas ar apribojimas (LR CPK 675 str. 1 d.).

Antstolis areštuoja skolininko turtą surašydamas turto arešto aktą. Antstolis turi teisę panaikinti turto areštą tik tuomet, jeigu turtas areštuotas antstolio. Antstolis negali areštuoti skolininko turto iš esmės daugiau, negu jo reikia išieškotinai sumai ir vykdymo išlaidoms padengti.

Vykdydamas teismo (teisėjo) nutartį areštuoti turtą, antstolis sudaro areštuojamo turto aprašą LR CPK 677 straipsnyje nustatyta tvarka. Šiuo atveju antstolis turto arešto akto nesurašo.

Turto areštas įsigalioja nuo turto arešto akto paskelbimo skolininkui, o jeigu nėra galimybės paskelbti, – nuo turto arešto akto įregistravimo turto arešto aktų registre. Tais atvejais, kai yra areštuojami produktai, kiti greitai gendantys daiktai, gyvūnai ir jie šio Kodekso nustatyta tvarka paimami ir nedelsiant perduodami realizuoti, turto areštas įsigalioja nuo turto aprašymo momento.

Apie įkeisto turto areštą antstolis nedelsdamas praneša įkaito turėtojui.

## Turto žymėjimas

Kiekvieną areštuotą daiktą antstolis, jeigu yra galimybė, iš išorės pažymi areštą rodančiu ženklu. Apie tai, kad areštuotas turtas yra pažymėtas, nurodoma turto arešto akte (LR CPK 676 str.).

## Turto aprašymas

Tais atvejais, kai apribojamos visos nuosavybės teisės į skolininko turtą ar turtas perduodamas saugoti arba administruoti kitiems asmenims arba yra paimami dokumentai, patvirtinantys skolininko turtines teises, taip pat atvejais, kai apribojamos teisės į turto registre neregistruojamą kilnojamąjį turtą, turi būti sudarytas šio turto aprašas (LR CPK 677 str. 1 d.).

Antstolis negali aprašyti skolininko turto iš esmės daugiau, negu jo reikia išieškotinai sumai ir vykdymo išlaidoms padengti.

Skolininko turtas aprašomas dalyvaujant skolininkui. Jeigu paties skolininko nėra, turtas aprašomas dalyvaujant kuriam nors iš pilnamečių jo šeimos narių, o jeigu ir šių nėra, – dalyvaujant teismo ar antstolio paskirtam turto saugotojui (administratoriui).

Skolininko juridinio asmens turtas aprašomas dalyvaujant skolininko atstovui ar atsakingam darbuotojui.  

## Šaltiniai
Natalja Istomina

**Natalja Istomina** (g. 1973 m. birželio 5 d. Klaipėdoje) – Lietuvos ir Klaipėdos miesto savivaldybės politinė bei visuomenės veikėja.

## Biografija
1990 m. baigė Klaipėdos 26-ą vidurinę mokyklą, 1995 m. Klaipėdos medicinos mokyklą, medicinos sesuo. 1995–2003 m. Klaipėdos jūrininkų ligoninės 2-ojo intensyviosios terapijos skyriaus anestezijos ir intensyviosios terapijos slaugytoja. 2001 m. baigė Klaipėdos universiteto Pedagogikos fakultetą, edukologijos bakalauras, suteikta vaikystės pedagogikos kvalifikacija. 2001–2003 m. Klaipėdos universiteto Sveikatos mokslų fakulteto (KU SvMF) administratorė. 2001–2006 m. KU SMF Reabilitacijos ir slaugos katedros asistentė. 2002 m. KU SMF – socialinio darbo magistrė. 2006–2008 m. KU SMF prodekanė tarptautiniams ryšiams ir plėtrai, Reabilitacijos ir slaugos katedros lektorė, jaunesnioji mokslo darbuotoja. 2008–2012 m. KU SMF Slaugos katedros lektorė, docentė, mokslo darbuotoja, plėtros koordinatorė. 2010 m. Europos Komisijos TAIEX programos ekspertė. 2011 m. Turku universiteto Medicinos fakultete – sveikatos mokslų daktarė.

Europos slaugos mokslo akademijos narė.

Nuo 2008 m. partijos Tvarka ir teisingumas Klaipėdos skyriaus narė. 2011–2015 m. Klaipėdos miesto savivaldybės tarybos narė.
2014 m. spalio 8 d. – 2016 m. buvo švietimo ir mokslo viceministrė.

Nuo 2017 m. vasario mėnesio dirba Vilniaus universiteto Medicinos fakulteto profesore, sveikatos mokslų instituto direktorė.

## Šeima
Vaikai: Katerina, Arina.

## Šaltiniai
Tarptautinio civilinio proceso teisė

**Tarptautinio civilinio proceso teisė** - tarptautinės privatinės teisės sritis, reglamentuojanti taikytiną teisę civilinio proceso metu. Lietuvoje LR CPK VII dalies („Tarptautinis civilinis procesas“) nuostatos taikomos, jeigu tarptautinė sutartis, kurios dalyvė yra Lietuvos Respublika, atitinkamų santykių nereglamentuoja kitaip (LR CPK 780 str.).

Lietuvoje taikomas nacionalinio teismingumo prioritetas. Jeigu ieškinio pareiškimo metu byla yra teisminga Lietuvos Respublikos teismams, šis teismingumas išlieka neatsižvelgiant į tai, kad vėliau sąlygos pasikeičia (LR CPK 781 str. 1 d.).
Jeigu Lietuvos Respublikos teismai pagal LR CPK Kodekse nustatytas teismingumo taisykles yra kompetentingi nagrinėti civilines bylas, ši kompetencija neišnyksta, kai ta pati byla yra nagrinėjama užsienio valstybės teisme.

Bylą nagrinėjantis teismas privalo savo iniciatyva patikrinti, ar byla teisminga Lietuvos Respublikos teismams. Jeigu teismas jau po bylos iškėlimo konstatuoja, kad byla nėra teisminga Lietuvos Respublikos teismams, pareiškimas paliekamas nenagrinėtas (LR CPK 782 str.).

## Teismingumas

Apygardos teismai, kaip pirmosios instancijos teismai, nagrinėja civilines bylas, kurių viena šalis yra užsienio valstybė (LR CPK 783 str. 1 d.).

Vilniaus apygardos teismas, kaip pirmosios instancijos teismas, nagrinėja civilines bylas dėl tarptautinio įvaikinimo.

Ieškinys atsakovui, neturinčiam Lietuvos Respublikoje gyvenamosios vietos, gali būti pareiškiamas pagal jo turto buvimo vietą arba pagal paskutinę žinomą jo gyvenamąją vietą Lietuvos Respublikoje.

Lietuvos Respublikos tarptautinės sutarties pagrindu ir tvarka civilinė byla gali būti perduodama nagrinėti užsienio valstybės teismui.

Dėl teismo nutarties perduoti bylą nagrinėti užsienio valstybės teismui gali būti duodamas atskirasis skundas.  

## Šaltiniai
Antstolio patvarkymas

**Antstolio patvarkymas** – teisės aktas, kuriuo vykdymo proceso metu antstolis iškylančius klausimus išsprendžia (LR CPK 613 str. 1 d.).

## Turinys

Patvarkyme antstolis nurodo patvarkymo surašymo datą, savo vardą ir pavardę, vykdomosios bylos numerį, bylos šalis, sprendžiamo klausimo esmę, motyvus, kodėl priimamas vienoks ar kitoks sprendimas. 

Patvarkymo rezoliucinėje dalyje nurodami priimtas sprendimas ir patvarkymo apskundimo tvarka. 

Patvarkymą antstolis pasirašo ir patvirtina antstolio antspaudu. Reikiamais atvejais patvarkyme nurodomi ir kiti duomenys.

## Nuorašų išsiuntimas

Patvarkymo nuorašai LR CPK numatytais atvejais, o jeigu antstolis pripažįsta esant reikalinga, ir kitais atvejais, siunčiami vykdymo proceso šalims ir kitiems suinteresuotiems asmenims.  

## Šaltiniai
Ninstincas

**Ninstincas** arba **Sgang Gvaajus** (, , haid. *SG̲ang Gwaay Llnaagay* – „Raudonos Menkės salos kaimas“) − haidų genties indėnų gyvenvietė Kanadoje, Britų Kolumbijos provincijoje, Haida Gvai salose, Gvaji Hano nacionaliniame parke.

Ninstinco pavadinimas kilęs nuo žymaus indėnų vado, gyvenusio čia XIX a. Kaimas yra piečiausiame taške nuo visų haidų indėnų gyvenviečių: turistams tai pats nepatogiausias maršrutas, nes kaimą pasiekti galima tik plaukiant jūra arba skrendant lėktuvu iš miestelių išsidėsčiusių šiaurinėje salos dalyje.

Ninstince surinkta didžiausia kolekcija totemų stulpų. Nors palaipsniui jie pūva dėl labai drėgno vietinio klimato.

1981 m. Ninstincas įtrauktas į UNESCO pasaulio paveldo sąrašą.

## Nuorodos
* Kanados parkai (anglų ir prancūzų k.)
Vykdymo procesas

**Vykdymo procesas** – civilinio proceso baigiamoji stadija, kuomet yra realizuojami vykdomieji dokumentai. Reglamentuoja Civilinio proceso kodeksas, kiti specialūs norminiai aktai. Lietuvoje – LR CPK. Vykdymo procesą atlieka antstolis (Lietuvoje – privatus asmuo su specialiais įgaliojimais).
Vykdomasis dokumentas

**Vykdomasis dokumentas** -  (civilinio) proceso vykdymo veiksmų atlikimo pagrindas, teisinis dokumentas. Be vykdomojo dokumento atlikti vykdymo veiksmus draudžiama (LR CPK 586 str.).

## Rūšys

Vykdomieji dokumentai yra (LR CPK 587 str.):

* vykdomieji raštai, išduoti teismo sprendimų, nuosprendžių, nutarimų, nutarčių pagrindu;
* teismo įsakymai;
* institucijų ir pareigūnų nutarimai administracinių teisės pažeidimų bylose tiek, kiek jie susiję su turtinio pobūdžio išieškojimais;
* kiti institucijų ir pareigūnų sprendimai, kurių vykdymą civilinio proceso tvarka nustato įstatymai.  

## Šaltiniai
Rokos atolas

**Rokos atolas** () − atolas Atlanto vandenyne, priklausantis Brazilijos valstijai Šiaurės Rio Grandė. Atolas yra 260 km į šiaurės rytus nuo Natalio miesto ir 145 km į šiaurės vakarus nuo Fernando de Noronijos salyno.

Rokos atolas buvo atrastas 1503 m. po *Gonçalo Coelho* laivo sudužimo. Tai vienintelis atolas pietų Atlante ir vienas mažiausių atolų visame pasaulyje.

Atolas yra ovalo formos. Jo ilgis apie 3,7 km, plotis − 2,5 km. Lagūnos gylis yra 6 m, o plotas − 7,1 km². Rokos atolo dviejų salelių (*Cemiterio* ir *Farol Cay*) plotą sudaro 0,36 km². Aukščiausias taškas − smėlio kopa 6 m aukščio. Atolą sudaro koralai ir raudondumbliai. Abi salelės užžėlusios žole, krūmais, auga keletas palmių. Salelėse gyvena krabai, vorai, skorpionai ir įvairių rūšių paukščių. Šalia atolo gyvena vėžliai, rykliai ir delfinai.

Dėl nemažo atstumo nuo žemyno, atolas yra beveik nepaliestas žmogaus rankos. Čia dažniausiai pravedami tik moksliniai tyrinėjimai.

2001 m. Roko atolas kartu su Fernando de Noronija įtrauktas į UNESCO Pasaulio paveldo sąrašą.

## Nuorodos
*Apie Rokos atolą  (anglų k.)
*Rokos atolas  (vokiečių k.)
Kapitan Maurisijo Chosė Tročė

**Kapitan Maurisijo Chosė Tročė** () – miestelis pietryčių Paragvajuje, Gvairos departamento šiaurėje. Pro miestelį eina kelias Mbokajati-Blas Garajus.

Gyventojų skaičius visoje apygardoje: 9539 (2002 m.).

Svarbiausias verslas – cukranendrių auginimas. Veikia bioetanolio gamykla. Taip pat auginama medvilnė, matė, tabakas, vynuogės, kviečiai, verčiamasi gyvulininkyste. Vystomas kaimo turizmas. Veikia šokių mokykla, vystomi liaudies amatai.

## Istorija

Kapitan Maurisijo Chosė Tročės apygarda įkurta 1957 m.
Iturbė

**Iturbė** () – miestelis pietryčių Paragvajuje, Gvairos departamento pietvakariuose, 50 km į pietus nuo Viljarikos, Tebikuari Mi upės dešiniajame krante. Keliai į Masjelį, Njumi, Kolonija San Antoniją, San Salvadorą.

Gyventojų skaičius visoje apygardoje: 9393 (2002 m.).

Svarbiausias verslas – cukranendrių auginimas bei cukraus gamyba (veikia bendrovė „Azucarera Iturbe S.A.“, įkurta 1917 m.).

## Istorija

Apygarda įkurta 1901 m., jai suteiktas vardas pagerbiant vieną iš Paragvajaus nepriklausomybės veikėjų Vicente Ignacio Iturbe.
Kasacinis teismas

**Kasacinis teismas** – kasacinės instancijos teismas. Peržiūri apeliacinės instancijos teismų sprendimus ir nutartis kasacine tvarka.

## Teisės

Kasacinis teismas gali priimti, pvz., sprendimą perduoti bylą apeliacinės ar pirmosios instancijos teismui nagrinėti iš naujo. Neperduodamas bylos iš naujo nagrinėti, gali pakeisti teismo sprendimą arba priimti naują. Taip pat atitinkamai pakeisti bylinėjimosi išlaidų paskirstymą.

## Lietuva

Lietuvoje kasacine tvarka bylas nagrinėja Lietuvos Aukščiausiasis Teismas.

Kasacinis teismas, neperžengdamas kasacinio skundo ribų, patikrina apskųstus sprendimus ir (ar) nutartis teisės taikymo aspektu. Kasacinis teismas yra saistomas pirmosios ir apeliacinės instancijos teismų nustatytų aplinkybių (LR CPK 353 str. 1 d.).

Teismas turi teisę peržengti kasacinio skundo ribas, jeigu to reikalauja viešasis interesas.

Kasacinis teismas dėl kasatoriaus negali priimti blogesnio sprendimo, negu yra skundžiamas sprendimas ar nutartis, jeigu sprendimą skundžia tik viena iš šalių. Nelaikomas blogesnio sprendimo priėmimu skundžiamo sprendimo ar nutarties panaikinimas ir bylos perdavimas nagrinėti iš naujo žemesnės instancijos teismui, taip pat kai sprendimas priimtas Lietuvos civilinio proceso kodekso 353 straipsnio 2 dalyje numatytu atveju (LR CPK 353 straipsnis „Bylos nagrinėjimo ribos“).
 
## Šaltiniai
Himalajinė pušis

**Himalajinė pušis** (, sin. *P. excelsa*, *P. griffithii*) – pušinių (Pinaceae) šeimai priklausanti spygliuočių medžių rūšis. Ši pušų rūšis paplitusi Himalajuose, Karakorumo ir Hindukušo kalnų sistemose, nuo Afganistano rytų iki Junano provincijos Kinijoje, 1 800−4 300 m aukštyje.

Moksliniu pavadinimu rūšis buvo pavadinta Natanielio Valicho (1786−1854) garbei. Jis buvo danų ir anglų chirurgas ir botanikas, kuris tyrinėjo Indijos ir Nepalo augmeniją.

Himalajinės pušies aukštis – 30−50 m. Spygliai 12−18 cm ilgio, lankstūs. Kankorėžiai 16−32 cm ilgio, subrendę tampa gelsvi. Sėklos 5−6 mm ilgio su 20−30 mm ilgio sparneliu.

Pušis visame pasaulyje auginama kaip dekoratyvinis augalas. Ši rūšis atspari šalčiui ir ligoms, bet nemėgsta sauso ir karšto klimato.

## Šaltiniai
Borcha

**Borcha** () gali reikšti:

* Borcha – miestelis Ispanijoje, Aragone;
* Borcha – miestelis Paragvajuje;
* Borcha – miestelis Peru, Loreto departamente.
Teisinis ginčas

**Teisinis ginčas** – ginčas dėl teisės; socialinis konfliktas.

## Rūšys

* Administracinis ginčas (sprendžia administracinis teismas, administracinė komisija)
* Civilinis ginčas (pvz., dėl sutarties)

## Sprendimas
Ginčas gali būti sprendžiamas teismo proceso tvarka bendrosios kompetencijos arba specializuotuose teismuose (t. y. nagrinėjant bylą).

Civiliniai ginčai gali būti sprendžiami teismo (pagal LR CPK) arba ne teismo tvarka – taikinamasis tarpininkavimas (mediacija), derybos ir kt. (kai naudojami alternatyvūs ginčų sprendimo būdai, ).

## Šaltiniai
Itapė

**Itapė** () – miestelis pietryčių Paragvajuje, Gvairos departamente, į pietvakarius nuo Viljarikos, Tebikuari Mi upės dešiniajame krante. Keliai į Viljariką, Koronel Martinesą, Borchą.

Gyventojų skaičius visoje apygardoje: 7000 (2002 m.).

Verčiamasi žemės ūkiu (daugiausia cukranendrių auginimu). Gruodžio 18 d. vyksta kasmetiniai *Virgen del Paso* atlaidai.

## Istorija

Gyvenvietė įkurta 1672 m. brolio Buenaventura de Villasboa. Vietovės pavadinimas gvaranių kalba reiškia „lygus akmuo“.
Ginčų komisija

**Ginčų komisija**:

*Administracinių ginčų komisija
*Darbo ginčų komisija
*Mokestinių ginčų komisija prie Lietuvos Respublikos Vyriausybės
Tebikvari Mi

**Tebikvari Mi** () – upė pietryčių Paragvajuje; Tebikvari upės dešinysis intakas. Prasideda aukštumose netoli Kapitan Maurisijo Chosė Tročės. Teka daugiausia pietvakarių, pietų kryptimi, sudaro ribą tarp Kaagvasu ir Gvairos departamentų, vėliau Gvairos ir Paragvari bei Paragvari ir Kaasapos departamentų. Įteka į Tebikvari (Paragvajaus baseinas) ties Estansija Kanjete Kuė vietove.

Visa upės vaga labai vingiuota, gausu meandrų, užutėkių. Svarbesnės gyvenvietės prie Tebikvari Mi upės: Doktor Botrelis, Tebikvarimis, Itapė, Iturbė.
Mychaila Ježelis

**Mychaila Ježelis** (; g. 1952 m. spalio 19 d.) – jūreivis, buvęs Ukrainos gynybos ministras.

Gimė 1952 m. spalio 19 d. Slobodos-Jaltuškivskos kaime, Vinycios srityje. Baigė karines akademijas Ukrainoje ir Rusijoje. 1975-1993 m. tarnavo TSRS laivyne. 1993 m. perėjo į Ukrainos karines jūrų pajėgas.

2001-2003 m. vyriausiasis Ukrainos karinių jūrų pajėgų vadas. 2003 m. išleistas į rezervą. 2008-2010 m. užėmė aukštus postus gynybos ministerijoje. 2010 m. kovo 11 d. – 2012 m. vasario 8 d. Ukrainos gynybos ministras.

|-
Borcha (Paragvajus)

**Borcha** () – miestelis pietryčių Paragvajuje, Gvairos departamente, į pietus nuo Viljarikos, 2 km į rytus nuo San Salvadoro. Keliai į Itapę, Njumi, Iturbę.

Gyventojų skaičius visoje apygardoje: 9937 (2002 m.).

Verčiamasi žemės ūkiu (auginama medvilnė, manijokas, cukranendrės, kviečiai, vynuogės) bei gyvulininkyste.

## Istorija

Gyvenvietė įkurta 1778 m. Paragvajaus gubernatoriaus Pedro de Melo. Pavadinta miesto valdytojo Mateo Borchos garbei. 1951 m. Borchos apygarda atskirta nuo San Salvadoro.
Gustavas Krupas

**Gustavas Krupas** (, 1870 m. rugpjūčio 7 d. Hagoje – 1950 m. sausio 16 d. Zalcburge) – vokiečių pramonininkas ir finansininkas, teistas Niurnbergo tribunole už finansinę pagalbą nacių režimui.

## Biografija
Gustavas von Bohlenas-Halbachas gimė dvarininko ir diplomato šeimoje. 1893 m. baigė Heidelbergo universiteto teisės fakultetą, dirbo Vokietijos diplomatinėse misijose Vašingtone, Pekine ir Vatikane.

1906 m. vedė Bertą Krupp. Kaizeriui Vilhelmui II leidus papildė pavardę ir įėjo į Krupp koncerno direktorių tarybą. Su žmona Berta išaugino aštuonis vaikus.

Po Pirmojo pasaulinio karo beveik pusė Krupp koncerno gamybinių pajėgumų buvo demontuota. G.Krupas priešinosi tam, dėl ko 1923 m. Prancūzijos karo tribunolo nuteistas 15 metų kalėti (kalėjime praleido 7 mėnesius). Per kitą dešimtmetį gamyklos pertvarkytos žemės ūkio, civilinės pramonės produkcijai gaminti, tačiau slapta mažomis partijomis Olandijoje ir Švedijoje gamino ir karinę produkciją. 1931–1933 m. G.Krupas buvo Vokietijos pramonininkų sąjungos (*Reichsverband der Deutschen Industrie*) prezidiumo pirmininkas.

Nacių judėjimo pradžioje buvo jų priešininku, tačiau po asmeninio susitikimo su A.Hitleriu 1933 m. vasario mėn. savo nuomonę pakeitė ir pradėjo finansiškai remti Vokietijos kariuomenės perginklavimo programą. 1933 m. gegužės mėn. paskirtas „Adolfo Hitlerio fondo“ prezidentu.

Krupp koncerno gamyklose buvo pagaminta dauguma vermachte naudotų tankų, artilerijos pabūklų ir kitos karinės technikos. Gamyklose dirbo virš 160 000 žmonių, tarp jų nemažai karo ir koncentracijos stovyklų belaisvių.

G. Krupas vadovavo pramoninei imperijai iki 1943 m. Karo pabaigoje jo sveikata sparčiai blogėjo, jis apkurto, po infarkto nebegalėjo judėti, kalbėti ir rašyti. Nepaisant to buvo įtrauktas į Niurnbergo tribunolo teisiamųjų už karo nusikaltimus tarpą, tačiau dėl amžiaus ir sveikatos būklės nuo bausmės atleistas.

Mirė Bliunbacho pilyje (prie Zalcburgo) 1950 m.

## Šaltiniai
Ravanas

**Ravanas** − Uzbekijos miestas, Socho tumano (eksklavo) administracinis centras, esantis Socho upės dešiniajame krante. Dauguma gyventojų − tadžikai. 

Susisiekimas su likusia Uzbekijos teritorija sunkus, nes Socho tumanas yra apsuptas Kirgizijos teritorijos. 

Gyventojai daugiausia užsiima žemės ūkiu, augina bulves ir vaisius. Nuo XX a. paskutinio dešimtmečio vidurio gana daug vyrų reguliariai važiuoja uždarbiauti į Rusijos Federaciją. 

## Nuorodos
Sochas

**Sochas** − upė Pietų Kirgizijoje (Batkeno sritis) ir Uzbekijoje (Ferganos vilajetas). 

Socho upės ilgis − 124 km, baseino plotas − 3 510 km². Maitinimas mišrus − dalis iš ledynų, dalis − iš požeminių vandenų. Potvyniai būna intensyviai tirpstant sniegui birželio−rugsėjo mėnesiais. Vidurupyje iš upės vanduo imamas Socho eksklavo reikmėms. Ferganos slėnyje visas vanduo sunaudojamas drėkinimui. Syrdarjos nepasiekia nuo XX a. 5-ojo dešimtmečio galo. Ties Sarykondos kišlaku kas sekundę sunaudojama 42,1 m³ vandens.

Sochas ištakos yra Alajaus kalnagūbrio šiauriniame šlaite, daugiau nei 3 000 m aukštyje.

## Problemos
Vanduo sunaudojamas drėkinimui ir gyventojų reikmėms. Sparčiai didėjant gyventojų skaičiui Socho slėnyje jaučiamas vandens stygius, kurį apsunkina politinis ir administracinis susiskaldymas. Socho aukštupyje kalnų kirgizai sulaiko vandenį, kuris teka į Uzbekijos Socho eksklavą ir kur jį naudoja eksklavo gyventojai tadžikai. Tadžikai sumažina vandens kiekį, nutekantį žemiau slėnyje gyvenantiems kirgizams, kurie savo ruožtu sulaiko vandens likučius, tekančius į Uzbekiją. 

Pagal įvertinimus Burgandino priekalnių ryžių laukuose Kirgizija sunaudoja 23−30&nbsp;% Socho upės vandens. Priekalnių aukščiau pagrindinės Ferganos vilajeto teritorijos įsisavinimas pakėlė gruntinių vandenų lygį Uzbekijos Rištano ir Altyaryko tumanuose (rajonuose). Dėl to Rištano tumane prarasta 6 313 ha žemės ūkio paskirties žemių, kuriose žuvo sodai ir sumažėjo kitų kultūrų derlingumas.

## Nuorodos
Sigitas Karbauskas

**Sigitas Karbauskas** (g. 1962 m. rugpjūčio 30 d. Varniuose) – Lietuvos ir Klaipėdos rajono savivaldybės politinis bei visuomenės veikėjas.

## Biografija
1985 m. baigė Lietuvos žemės ūkio akademiją, mokslinis agronomas.

Seimo nario P. Gražulio padėjėjas – sekretorius. 1995–2011 m. S. Karbausko gamybinės įmonės savininkas, dėl joje įvykusio nelaimingo atsitikimo 1996 m. baustas už darbų saugos nesilaikymą 2700 Lt dydžio bauda. 2011 m. balandžio – rugsėjo mėn. Klaipėdos rajono savivaldybės meras.

2011–2022 m. ir nuo 2025 m. Klaipėdos rajono savivaldybės tarybos narys.

2022–2025 m. Klaipėdos rajono savivaldybės administracijos direktorius.

Nuo 2018 m. partijos Tvarka ir teisingumas Klaipėdos rajono skyriaus narys, skyriaus pirmininkas.

## Šaltiniai
Turto realizavimas

**Turto realizavimas** – areštuoto skolininkui ar įkaito davėjui nuosavybės teise priklausančio turto priverstinis pardavimas iš varžytynių, per įmones, kurios verčiasi turto prekyba ar perdirbimu, perdavimas išieškotojui ar realizavimas kita LR CPK nustatyta tvarka (LR CPK 691 str. 1 d.).

Areštuotą turtą, atsižvelgiant į arešto pagrindus ir turto rūšis, įstatymų nustatyta tvarka realizuoja antstolis, Valstybinės mokesčių inspekcijos įstaigos, vertybinių popierių viešosios apyvartos tarpininkai ir prekybos įmonės.

Teismo konfiskuotą ar perduotiną valstybei turtą antstolis realizuoti perduoda Valstybinės mokesčių inspekcijos įstaigai, jeigu įstatymai nenustato kitaip (LR CPK 692 str.).

Areštuoto turto realizavimas LR CPK VI dalyje nustatyta tvarka panaikina visus to turto areštus (LR CPK 693 str.).

## Būdai
Skolininkui priklausantis nekilnojamasis turtas bei kitas įstatymų nustatyta tvarka registruojamas turtas, taip pat kitas kilnojamasis turtas, kurio vieneto vertė viršija 100 000 litų, realizuojamas parduodant iš varžytynių (LR CPK 694 str. 1 d.).

LR CPK 694 straipsnio 1 dalyje nenurodytas turtas gali būti realizuojamas ir kitais būdais nustatyta tvarka.

## Išieškotojo teisė pasirinkti turto realizavimo būdą

Jeigu turtas gali būti realizuojamas keliais būdais, turto realizavimo būdo pasirinkimo teisė priklauso išieškotojui (LR CPK 695 str. 1 d.).

Jeigu išieškotojas per antstolio nustatytą terminą nepranešė apie savo pasirinktą turto realizavimo būdą, jį nustato savo patvarkymu antstolis. Šis antstolio patvarkymas neskundžiamas.  

## Šaltiniai
Ambrozijus Kontarinis

**Ambrozijus Kontarinis** (; g. (?) Venecijoje – m. 1540 m. ten pat) – veneciejiečių diplomatas ir keliautojas.

Kilęs iš žinomos patricijų šeimos, 1474 m. su diplomatine misija buvo pasiųstas į Persiją, kur tarėsi dėl sąjungos prieš Osmanų imperiją sudarymo. Pakeliui lankėsi Austrijoje, Lietuvos didžiosios kunigaikštystės pietiniuose regionose: važiavo per Belgorodą, Lucką, Žitomirą ir Kijevą. Pastarojo miesto pilyje jį priėmė Lietuvos didžiojo kunigaikščio vietininkas Kijevo kunigaikštystėje Martynas Goštautas.

1475 m. galiausiai pasiekė Isfahaną, kur susitiko su kitu žinomu venecijiečių keliautoju Giosafat Barbaro. 1476 m. gavo paliepimą grįžti, atgal keliavo per Gruziją, Rusiją ir Lenkiją. Kelionė užtruko ilgai. 1477 m. jis dar aplankė Trakus, kur Lietuvos didžiojo kunigaikščio ir Lenkijos karaliaus Kazimiero Jogailaičio buvo pakviestas į puotą. Aprengtas purpriniais damasto rūbais Kontarinis į pilį buvo atvežtas šešių žirgų traukiama karieta. Galiausiai tais pačiais metais pasiekė gimtinę.

Apie šią kelionę paliko išsamų dienoraštį, kuris „Viaggio de misier Ambrogio С., ambassador al gran-signore Ussum-Cassan, re di Persia“ pavadinimu Venecijoje buvo išleistas 1486 m. Tai vertingas istorijos šaltinis apie viduramžių Europą ir šiaurinę Aziją.

## Šaltiniai
* Klimas P. Ambrosio Contarini Venecijos ambasadorius Lietuvoje (1474–1477) // Praeitis. – T. 2. – Kaunas, 1933

## Nuorodos
*  Amraziejus Kontarinis